શીર્ષક: ખાનગી ટ્યૂશન કરી છ-છ આંકડામાં કમાણી કરતા લોકોની કહાણી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તેઓ કેટલાક દિવસો દક્ષિણ ફ્રાન્સ, બહામાસ અને ઇટાલીના ટસ્કનીમાં રહ્યાં. હાલમાં તેઓ લક્સમબર્ગનાં ગ્રામીણ વિસ્તારોમાં કામ કરી રહ્યાં છે જ્યાં એમની  વાર્ષિક આવક છ આંકડાઓમાં છે.

36 વર્ષનાં ઑક્સફોર્ડ સ્નાતક લૅહાન એક યોગ્ય શિક્ષક છે.

તેઓ બાળકને ઘરે જ ભણાવે છે અને એ પણ શાળામાં ભણાવાય એવું જ. લૅહાન છેલ્લાં દસ વર્ષથી આ કામ કરે છે. 

લૅહાનના ગ્રાહક એવાં લોકો છે કે જે વિવિધ કારણોસર સ્થાનિક શાળાઓથી સંતુષ્ટ નથી હોતાં અને પોતાના બાળકોને સારું શિક્ષણ આપવા માંગે છે.

લૅહાન પોતાના કામને પસંદ કરે છે. એમને રહેવા માટે ઘર અને યાત્રા માટે ખર્ચ પણ મળે છે. 

પણ તેઓ શાનદાર જગ્યાઓ અને ખાનગી નૌકાઓમાં ભણાવવાને મહત્ત્વ આપતા નથી.

લૅહાન પોતાના વિદ્યાર્થી સાથેના સંબંધો અંગેની વાત કરે છે .

તેઓ બધા જ વિષયોને એક જ તાંતણે ગૂંથી બાળકોને સૌથી ઉત્તમ રીતે ભણાવવામાં માને છે.

તેઓ જણાવે છે, ''કોઈ વિદ્યાર્થીને શું ભણાવવાનું છે અને એની મદદ કેવી રીતે કરી શકાય એને યોગ્ય રીતે સમજી તેની સહાય કરવી એ જ મારું કામ છે.''

ખાનગી ટ્યૂશનનો વ્યવસાય

દુનિયાભરમાં ખાનગી ટ્યૂશનનો વ્યવસાય ઝડપથી વિકસી રહ્યો છે. એક અનુમાનના આધારે 2022 સુધી આ 227 અબજ ડૉલર સુધી પહોંચી જશે.

એશિયાની પ્રગતિ અને ઑનલાઈન ટ્યૂશને આ વ્યવસાયને આગળ વધાર્યો છે.

કંપનીઓ ઇન્ટરનેટ દ્વારા વિદ્યાર્થીઓને શિક્ષકો સાથે જોડી રહી છે.

આ વ્યવસાય મોટા ભાગે અનિયમિત છે અને તેમા ફ્રીલાન્સર, ક્રૅમ સ્કૂલ, મોટી કંપનીઓ, ઑનલાઇન સેવાઓ, બીસ્પોક એજન્સીઓ જેવી તમામ પ્રકારની સર્વિસના પ્રૉવાઇડર સામેલ છે. 

આ વ્યવસાયમાં સૌથી ઉપરના ક્રમ પર એવાં લોકો છે જે 'સુપર ટ્યૂટર' તરીકે ઓળખાય છે અને સારી એવી કમાણી કરી લે છે. 

તમે આ વાંચ્યું કે નહીં?

તેઓ લેહાનની જેમ પૂર્ણ સમય માટેનાં ખાનગી ટ્યૂટર છે.

કેટલાક કિસ્સામાં વિદેશમાં કામ કરી રહેલાં એવા અમીર લોકો એમની સેવાનો લાભ લેતા હોય છે કે જેઓ પોતાનાં બાળકોને અમેરિકા અને બ્રિટનની ટોચની શાળા-મહાશાળાઓમાં પ્રવેશ અપાવવાં માંગતા હોય છે.

પૂર્વ એશિયામાં 'સુપર ટ્યૂટર' એ નિષ્ણાતોને કહેવામાં આવે છે જે વિદ્યાર્થીઓનાં જૂથને કોઈ એક વિષય જ ભણાવતા હોય છે.

એક હાઈ-પ્રોફાઇલ ઉદાહરણ હોંગકોંગના લામ યત-યનનું છે. ચીની ભાષા ભણાવનારા આ ટ્યૂટરે 2015માં હરિફ ટ્યૂટર ગ્રુપ દ્વારા મળેલી 1.1 કરોડ ડૉલરની ઑફર ઠુકરાવી દીધી હતી.

અમેરિકામાં 2017માં 37 લાખ કરતાં વધારે વિદ્યાર્થીઓએ પ્રવેશ માટે માટે એસએટી અથવા સીએટીની પરીક્ષા...